**סבסטיאן אוליבר בואמי** (בצרפתית: **Sébastien Olivier Buemi**, נולד ב-31 באוקטובר 1988) הוא נהג מרוצים שווייצרי שהתחרה בעברה באליפות הפורמולה 1 עבור קבוצת טורו רוסו. בשנת 2014 זכה באליפות העולם במרוצי סיבולת. בשנת 2015 זכה באליפות הפורמולה אי.

קריירה מוקדמת
-------------

בואמי נולד באגל, שווייץ. בילדותו התחרה בקארטינג. בשנים 2004 ו-2005 התחרה באליפות פורמולה ב.מ.וו הגרמנית וסיים במקום השלישי והשני, בהתאמה. בשנת 2005 התחרה במרוץ בודד באליפות הפורמולה 3, בעקבותיו הצטרף בעונת 2006 לאליפות פורמולה 3 האירופאית. את עונתו השנייה בסבב סיים במקום השני, אחרי רומן גרוז'אן. בעונת 2006/2007 השתתף באליפות הגרנד פרי A1, כחלק מהקבוצה השווייצרית שסיימה במקום השמיני.

במאי 2007 נבחר למלא את מקומו של מיכאל אמרמולר בגנרד פרי מונקו במסגרת אליפות ה-GP2. אל מרוץ הבכורה שלו בסבב זינק מהמקום הרביעי ובסיומו דורג במקום השביעי. בעקבות ההישג הצטרף בינואר 2008 לקבוצת ארדן אינטרנשיונל שהתחרתה באליפות ה-GP2 באסיה. ניצחון אחד וארבעה מרוצים אותם סיים במקום השני הביאו אותו בסיום העונה למקום השני אחרי רומן גרוז'אן. באפריל הצטרף לעונה מלאה של אליפות ה-GP2, אותה סיים במקום השישי.

פורמולה 1
---------

בינואר 2008 הודיעה קבוצת רד בול כי בואמי יהיה נהג המבחן והנהג המחליף של הקבוצה במהלך העונה. שנה לאחר מכן הוחתם כנהג בקבוצת טורו רוסו, קבוצת הבת של רד בול. במרוץ פתיחת העונה שהתקיים באוסטרליה סיים במקום השני וצבר נקודת אליפות ראשונה. לאחר מכן קודם למקום השביעי בעקבות פסילתו של לואיס המילטון במרוץ. בגרנד פרי הסיני צבר נקודה נוספת, כשסיים במקום השמיני במרוץ שנערך בתנאי גשם. בשני המרוצים האחרונים של העונה צבר 3 נקודות נוספות וסיים את העונה במקום ה-16. גם את עונתו השנייה סיים במקום ה-16, כשהוא צובר 8 נקודות. בואמי המשיך לנהוג בקבוצה גם בעונת 2011, אך לא הצליח להשיג תוצאות טובות וסיים את העונה במקום ה-15. בעקבות חוסר ההצלחה המתמשך של בואמי ובן זוגו לקבוצה, חיימה אלגרסוארי, הודיעה הקבוצה על החלפת צמד הנהגים לקראת העונה הבאה. בשתי העונות הבאות חזר לשמש כנהג המבחן של רד בול.

מרוצי סיבולת
------------

ביוני 2012 התחרה במרוץ 24 השעות של לה מאן כנהגה של קבוצת טויוטה, כשהוא נוהג בטויוטה TS030 ההיברידית לצידו של אנתוני דייווידסון. בשלבים מתקדמים של התחרות הגיעה מכוניתם של הצמד למקום השלישי, אך התנגשות של דייווידסון באחד מרכבי הפרארי הוציאה את מכוניתם מהמרוץ. בשנת 2013 התחרה בעונה מלאה באליפות העולם במרוצי סיבולת וסיים במקום השלישי באליפות הנהגים. בעונת 2014, נהג בדגם החדש של שטויוטה - טויוטה TS040 ההיברידית. במהלך העונה ניצח בארבעה מרוצים ובשלושה נוספים הגיע לפודיום וסיים את העונה כאלוף, בצוותא עם דייווידסון.

פורמולה אי
----------

בשנת 2014 התקיימה העונה הראשונה של אליפות הפורמולה אי. בואמי הצטרף לאליפות כחלק מקבוצת אי-דאמס (E-dams). במהלך העונה ניצח שלושה מרוצים, אך הפסיד את האליפות בפער של נקודה אחת לנלסון פיקה ג'וניור. את עונת 2015/2016 פתח בצורה טובה כשזינק מהפול פוזישן, קבע את ההקפה המהירה וניצח את מרוץ הבכורה שהתקיים בבייג'ינג. במהלך העונה השיג שני ניצחונות נוספים והגיע 3 פעמים נוספות לפודיום. במרוץ סיום העונה קיבל נקודה לאחר שקבע את ההקפה המהירה במרוץ וזכה באליפות אף על פי שפרש ולא סיים את המרוץ.

בואמי הוביל את טבלת האליפות לאורך מרבית עונת 2016/17. הוא ניצח שישה מרוצים מתוך שמונת המרוצים הראשונים בעונה ופתח פער של 32 נקודות מלוקאס דה גראסי במקום השני. התנגשות עם לוח הזמנים של אליפות העולם במרוצי סיבולת בה לקח חלק הכריחה אותו להיעדר מצמד המרוצים שהתקיימו בניו יורק. דה גראסי ניצל את ההיעדרות וצמצם את הפער ל-10 נקודות בלבד לקראת צמד מרוצי סיום העונה שהתקיימו במונטריאול. לקראת המרוץ הראשון במונטריאול דורג בואמי במקום השני, אך נענש בהורדה של 10 מקומות, זינק מהמקום ה-12 למרוץ וסיים במקום הרביעי. לאחר המרוץ נמצא כי המכונית השנייה בה עשה שימוש במהלך המרוץ שקלה 4 קילו פחות מהמינימום הנדרש. בעקבות כך נפסלה תוצאתו. דה גראסי, שניצח את המרוץ, עבר להוביל את האליפות בפער של 18 נקודות. במרוץ האחרון סיים במקום ה-11, לא צבר נקודות ואיבד את תואר האליפות.

תוצאות מרוצים
-------------

### פורמולה 1

| שנה | קבוצה | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | טורו רוסו | אוסטרליהאוסטרליה7 | מלזיהמלזיה16 | הרפובליקה העממית של סיןהרפובליקה העממית של סין8 | בחרייןבחריין17 | ספרדספרדפרש | מונקומונקופרש | טורקיהטורקיה15 | בריטניהבריטניה18 | גרמניהגרמניה16 | הונגריההונגריה16 | ולנסיהולנסיהפרש | בלגיהבלגיה12 | איטליהאיטליה13 | סינגפורסינגפורפרש | יפןיפןפרש | ברזילברזיל7 | איחוד האמירויות הערביותאיחוד האמירויות הערביות8 |  |  | 16 | 6 |
| 2010 | טורו רוסו | בחרייןבחריין16 | אוסטרליהאוסטרליהפרש | מלזיהמלזיה11 | הרפובליקה העממית של סיןהרפובליקה העממית של סיןפרש | ספרדספרדפרש | מונקומונקו10 | טורקיהטורקיה16 | קנדהקנדה8 | ולנסיהולנסיה9 | בריטניהבריטניה12 | גרמניהגרמניהפרש | הונגריההונגריה12 | בלגיהבלגיה12 | איטליהאיטליה11 | סינגפורסינגפור14 | יפןיפן10 | קוריאה הדרומיתקוריאה הדרומיתפרש | ברזילברזיל13 | איחוד האמירויות הערביותאיחוד האמירויות הערביות15 | 16 | 8 |
| 2011 | טורו רוסו | אוסטרליהאוסטרליה8 | מלזיהמלזיה13 | הרפובליקה העממית של סיןהרפובליקה העממית של סין14 | טורקיהטורקיה9 | ספרדספרד14 | מונקומונקו10 | קנדהקנדה10 | ולנסיהולנסיה13 | בריטניהבריטניהפרש | גרמניהגרמניה15 | הונגריההונגריה8 | בלגיהבלגיהפרש | איטליהאיטליה10 | סינגפורסינגפור12 | יפןיפןפרש | קוריאה הדרומיתקוריאה הדרומית9 | הודוהודופרש | איחוד האמירויות הערביותאיחוד האמירויות הערביותפרש | ברזילברזיל12 | 15 | 15 |

### פורמולה אי

| שנה | קבוצה | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014/15 | רנו אי-דאמס | הרפובליקה העממית של סיןהרפובליקה העממית של סיןפרש | מקסיקומקסיקו3 | אורוגוואיאורוגוואי1 | ארגנטינהארגנטינהפרש | ארצות הבריתארצות הברית13 | ארצות הבריתארצות הברית4 | מונקומונקו1 | גרמניהגרמניה2 | רוסיהרוסיה9 | בריטניהבריטניה1 | בריטניהבריטניה5 |  |  | 2 | 143 |
| 2015/16 | רנו אי-דאמס | הרפובליקה העממית של סיןהרפובליקה העממית של סין1 | מלזיהמלזיה12 | אורוגוואיאורוגוואי1 | ארגנטינהארגנטינה2 | מקסיקומקסיקו2 | ארצות הבריתארצות הברית16 | צרפתצרפת3 | גרמניהגרמניה1 | בריטניהבריטניה5 | בריטניהבריטניהפרש |  |  |  | 1 | 155 |
| 2016/17 | רנו אי-דאמס | הונג קונגהונג קונג1 | מרוקומרוקו1 | ארגנטינהארגנטינה1 | מקסיקומקסיקו14 | מונקומונקו1 | צרפתצרפת1 | גרמניהגרמניהנפסל | גרמניהגרמניה1 | ארצות הבריתארצות הברית | ארצות הבריתארצות הברית | קנדהקנדהנפסל | קנדהקנדה11 |  | 2 | 157 |
| 2017/18 | רנו אי-דאמס | הונג קונגהונג קונג11 | הונג קונגהונג קונג10 | מרוקומרוקו2 | צ'ילהצ'ילה3 | מקסיקומקסיקו3 | אורוגוואיאורוגוואיפרש | איטליהאיטליה6 | צרפתצרפת5 | גרמניהגרמניה4 | שווייץשווייץ5 | ארצות הבריתארצות הברית3 | ארצות הבריתארצות הברית4 |  | 4 | 125 |
| 2018/19 | ניסאן אי-דאמס | ערב הסעודיתערב הסעודית6 | מרוקומרוקו8 | צ'ילהצ'ילה**פרש** | מקסיקומקסיקו21 | הונג קונגהונג קונגפרש | הרפובליקה העממית של סיןהרפובליקה העממית של סין8 | איטליהאיטליה5 | צרפתצרפת15 | מונקומונקו5 | גרמניהגרמניה2 | שווייץשווייץ3 | ארצות הבריתארצות הברית1 | ארצות הבריתארצות הברית3 | 2 | 119 |
| 2019/20 | ניסאן אי-דאמס | ערב הסעודיתערב הסעודיתפרש | ערב הסעודיתערב הסעודית12 | צ'ילהצ'ילה13 | מקסיקומקסיקו3 | מרוקומרוקו4 | איטליהאיטליה | צרפתצרפת | קוריאה הדרומיתקוריאה הדרומית | אינדונזיהאינדונזיה | גרמניהגרמניה | ארצות הבריתארצות הברית | בריטניהבריטניה | בריטניהבריטניה | 11 | 27 |

1. ↑  העונה טרם הסתיימה

קישורים חיצוניים
----------------

ויקישיתוף מדיה וקבצים בנושא **סבסטיאן בואמי** בוויקישיתוף
* 

* אתר האינטרנט הרשמי של סבסטיאן בואמי (באנגלית ובצרפתית)
* סבסטיאן בואמי, ברשת החברתית אקס (טוויטר)

* סבסטיאן בואמי, ברשת החברתית אינסטגרם

* סבסטיאן בואמי, באתר DriverDB לנהגי מרוצים

הערות שוליים
------------

1. ↑  Buemi confirmed as Red Bull reserve, Autosport, 16 January 2008
2. ↑  Toro Rosso confirm Buemi for 2009, Autosport, 9 January 2009
3. ↑  Sebastien Buemi confirmed as Red Bull Racing's reserve and test driver, Autosport, 5 January 2012
4. ↑  Toyota recruits Anthony Davidson, Sebastien Buemi for second TS030 HYBRID, Autosport, 10 February 2012
5. ↑  Bahrain WEC: Davidson and Buemi champions as sister Toyota wins Autosport, 15 Nvember 2014
6. ↑  בפורמולה אי הנהג שקובע את זמן ההקפה המהיר ביותר מקבל נקודה נוספת על הדרוג בסיום המרוץ
7. ↑  Gasly favourite to replace Buemi for New York ePrix, Motorsport.com, 22 June 2017
8. ↑  Montreal ePrix: Di Grassi beats penalised Buemi in qualifying, Motorsport.com, 29 July 2017
9. ↑  Buemi’s title bid in tatters after Montreal ePrix disqualification, Motorsport.com, 29 July 2017
10. ↑  Montreal ePrix: Di Grassi crowned as Vergne takes first win, Motorsport.com, 30 July 2017

|  |  |
| --- | --- |
| בקרת זהויות עריכת הנתון בוויקינתונים | 
* GND: 132567938
* ISNI: 0000 0000 1955 4047
* VIAF: 57777712
* WorldCat: viaf-57777712

 |